రోహిత్ శర్మ
"రోహిత్ శర్మ" ప్రముఖ భారతీయ క్రికెట్ ఆటగాడు. ఇతను భారత T20, వన్డే జట్టుకి ప్రాతినిధ్యం వహించాడు. ఇండియన్ ప్రీమియర్ లీగ్లో ముంబై ఇండియన్స్ జట్టుకు ప్రాతినిధ్యం వహిస్తున్నాడు.
రోహిత శర్మ బంసొద్, నాగ్పూర్, మహారాష్ట్రలో ఏప్రిల్ 1987 30 న జన్మించాడు. అమ్మ పూర్ణిమా శర్మది విశాఖపట్టణం . అతని తండ్రి గురునాథ్ శర్మ ఒక రవాణా సంస్థ స్టోర్ హౌస్ లో కేర్ టేకర్ గా పనిచేసేవాడు. రోహిత్ శర్మ తండ్రి ఆదాయం తక్కువ కావడం వల్ల బోరివలిలో తన తాత మరియు పినతండ్రులు పెంచారు.. అతను డోమ్బివిలిలో ఒకే గది ఇంట్లో నివసించే అతని తల్లిదండ్రులని వారాంతాలలో మాత్రమే సందర్శించేవాడు. రోహిత్ శర్మ తమ్ముడి పేరు విశాల్ శర్మ.
రోహిత్ శర్మ
ప్రాథమిక విద్యాభ్యాసం ముంబై లోని "అవర్ లేడీ ఆఫ్ ఫాతిమా" పాఠశాలలో పూర్తిచేసాడు. తరువాత ఉపకార వేతనం మీద "స్వామి వివేకానంద అంతర్జాతీయ పాఠశాల"లో చేరాడు, అక్కడ క్రికెట్లో రోహిత్ లోని ప్రతిభని స్థానిక వ్యాయామ ఉపాధ్యాయుడు గుర్తించి సానబెట్టాడు.